tomron87/hebrew-wikipedia-sentences-corpus huggingface dataset:
ב-13 בדצמבר במהלך הבוקר לוחמי צק"ח גבעתי וכוחות הנדסה ושריון פשטו על תשתיות טרור במרחב העיר בני סוהילה שמרחב דרום הרצועה.
במהלך הפשיטות לוחמי גבעתי חיסלו עשרות מחבלים, השמידו תשתיות טרור, אתר קשר צבאי ונקודות מפגש של מחבלים.
ב-18 בדצמבר המשיכה החטיבה להעמיק את אחיזתה בעיר.
במהלך הלחימה נהרג בשוגג מאש כוחות צה"ל סרן ירין גהלי מפקד צוות בסיירת גבעתי.
ב-20 בדצמבר במהלך פעילות של החטיבה במרחב נהרג רס"ר (מיל') אוריאל כהן מפקד נמ"ר ביחידת הסיוע המנהלתי של חטיבת גבעתי.
ב-22 בדצמבר במהלך פעילות של סיירת גבעתי הופעל מטען כנגד הכוחות.
כתוצאה מהפיצוץ נהרגו שני לוחמי הסיירת סמ"ר ניר רפאל קנניאן וסמ"ר בירהנו קאסיה.
ב-30 בדצמבר לוחמי צוות הקרב של חטיבת גבעתי פשטו על תשתיות טרור במרחב וחיסלו מחבלים שנערכו לפגיעה בכוחות באמצעות ירי צלפים וטנקים.
מכלול האש של החטיבה ביצע מספר תקיפות באמצעות כלי טיס אוויריים, שבהן חוסלו מחבלים חמושים והושמדו מטרות כגון אתר לייצור אמצעי לחימה ומעוז של מחבלי חמאס.
בנוסף סרן הראל איתח, מפקד צוות בסיירת גבעתי, נפטר מפצעיו לאחר שנפצע ב-22 בדצמבר בקרב בח'אן יונס.
ב-17 בינואר במהלך היתקלות עם מחבלים בח'אן יונס נהרגו לוחמי סיירת גבעתי סמ"ר אורי ג'רבי וסמ"ר אוריה איימלק גושן.
ב-21 בינואר 2024 פשט צוות הקרב של חטיבת גבעתי על מוצב "אל-קאדסיה" המשמש כמוצב המרכזי של חטיבת ח'אן יונס ומכיל מתחמים רבים.
במוצב אותר משרדו של מוחמד סינוואר – אחיו של יחיא סינוואר.
עם הכניסה למוצב זיהו הכוחות כי המוצב מולכד על ידי מחבלי החמאס במטענים רבים וביניהם מטענים שהוטמנו בתוך הקירות ונוטרלו על ידי כוחות ההנדסה.
בנוסף, מחבלים רבים שהתבצרו סמוך למוצב פתחו בירי לעבר הכוח.
המחבלים חוסלו בירי צלפים, ירי פגזי טנקים ובסיוע חיל האוויר.
המוצב הכיל מתחמי אימונים משמעותיים בחלקם אותרו דגמים המדמים שערי כניסה של קיבוצים, בסיסים וכלי רכב משוריינים צה"ליים.
עוד פשטו הלוחמים על חדר המלחמה המרכזי של חטיבת ח'אן יונס ועל משרדיהם של בכירי החטיבה.
כמו כן, הכיל המוצב גם מחסני רקטות ופירים שהובילו לתוואי תת-קרקע אשר שימשו את ארגון הטרור חמאס.
ב-24 בפברואר לוחמי צוות הקרב של חטיבת גבעתי המשיכו בפשיטות על יעדי טרור ואיתרו אמצעי לחימה ביניהם: רובי צלפים, רובים מסוג קלאצ'ניקוב, רימונים ומחסניות.
במהלך היתקלות עם מחבלי חמאס וחילופי אש נהרגו סמ"ר עידו אלי זריהן וסמ"ר נריה בלטה לוחמי סיירת גבעתי.
ב-27 במרץ 2024 פשט בשנית גדוד רותם של החטיבה על שכונת אל-אמל בח'אן יונס.
במהלך הפשיטה אותרו מנהרות חדשות, שחלקן מגיעות לקרבת בית החולים נאצר.
במהלך הפשיטה נהרג לוחם הגדוד סמ"ר ניסים כחלון מירי מחבל.
בפברואר 2024 לוחמי גדוד שקד של החטיבה לקחו כחלק מכוחות אוגדה 162 בלחימה בשכונת זייתון שמדרום לעיר עזה.
במסגרת פשיטה על זייתון, חיסלו הלוחמים מחבלים רבים בתקיפות אוויריות ובהיתקלויות בשטח.
בנוסף, הכוחות איתרו אמצעי לחימה רבים, בהם רובי קלצ'ניקוב ומחסניות, מטען מוכן להפעלה וכן וסטים ומסמכים של חמאס.
במהלך הקרבות ולאחר פגיעת נ"ט נהרג מ"פ בגדוד שקד של חטיבת גבעתי.
במהלך הפעולה נפגע כוח גדוד שקד מטיל נ"ט וכתוצאה מכך נהרג מפקד פלוגה בגדוד שקד רס"ן אייל שומינוב.
ב-27 בפברואר במהלך הפעילות בשכונת זייתון, לוחמי פלחו"ד צבר מחטיבת גבעתי נכנסו לבית ממולכד, וכתוצאה מהפיצוץ נהרגו רס"ן יפתח שחר, מפקד פלוגה בגדוד צבר וסרן איתי סייף, מפקד מחלקה בגדוד בנוסף ועשרה נפצעו, ביניהם שבעה באורח קשה.
ב-5 במאי בשעה 14:00 ירו מחבלי חמאס מתוך שטח רפיח 14 רקטות ופצצות מרגמה אל עבר מחנה אמיתי הסמוך לכרם שלום.
שניים מהפצמ"רים גרמו לפגיעות בלוחמים.
לוחמים שנפגעו היו במשימת אבטחה – שמירה על הציוד של הכוחות, ציוד שהוכן לקראת הכניסה המתוכננת לרפיח.
כתוצאה מהמטח נהרגו סמ"ר עידו טסטה, וסמ"ר ראובן מרק מורדכי אסולין, שני לוחמי גדוד שקד של החטיבה.
ב-18 במאי פעל כוח פלוגת הפלחה"ן של הסיירת מזרחית לרפיח.
במהלך הפעילות, התפוצץ מטען רב עוצמה בפיר מנהרה ממולכד על הכוח.
כתוצאה מכך נהרגו שני לוחמי הסיירת סמ"ר נועם ביטאן וסמ"ר נחמן וקנין.
באותה תקרית נפצעו קשה גם קצין ושני לוחמים מסיירת גבעתי.
ב-29 במאי במהלך פעילות של הסיירת במרכז רפיח, נורה לעבר כוח של לוחמים RPG.
כתוצאה מכך נהרג לוחם הסיירת סמל יהונתן אליאס.
ב-10 ביוני כוח של פלוגת המסלול של סיירת גבעתי נכנס למבנה בן שלוש קומות בשכונת בורא שבעיר רפיח.
במהלך התקפה משותפת עם חטיבת הנח"ל, הכוח השליך מטען טלטול אל תוך המבנה שהיה אמור לגרום להפעלת אי אלו מטעני חבלה.
לאחר שהושלך, לוחמים נכנסו ורק לאחר מכן התרחש הפיצוץ שהקריס את המבנה והוביל למותם ולפציעה של שישה.
ב-28 ביולי הותר לפרסום כי סמל יונתן אהרן גרינבלט לוחם גדוד שקד נפטר מפצעיו לאחר שנפצע בקרבות ברפיח ב-20 ביולי.
ב-17 בספטמבר פעל כוח של גדוד שקד של החטיבה בשכונת תל סולטאן.
הכוח נכנס למבנה במסגרת סריקות שביצע במרחב, ולאחר כניסתם – המבנה הממולכד התפוצץ.
לפני הכניסה למבנה, הופעלו אמצעים שנועדו לאתר מלכודים ומטענים, אך הם לא הצליחו לזהות את מלכוד המבנה ולכן הכוח נכנס לתוכו.
כתוצאה מהפיצוץ נהרגו 3 לוחמי הגדוד ופרמדיקית ביניהם סרן דניאל מימון טואף, סמ"ר עמית באכרי, סמ"ר דותן שמעון וסמ"ר אגם נעים.
באירוע נפצעו 5 לוחמים נוספים – 3 מהם במצב קשה ו-2 במצב בינוני.
באירוע אחר במחנה הפליטים שאבורה ברפיח, קצין מסיירת גבעתי נפצע קשה מירי RPG על נגמ"ש נמ"ר שבו נסע.
ב-1 בנובמבר סרן ירדן זכאי מפקד מחלקה בגדוד שקד, חטיבת גבעתי, נפטר מפצעיו לאחר שנפצע באורח קשה ב-17.9.24 ברפיח.
באוקטובר 2024 חזרה החטיבה לפעול במרחב ג'באליה במבצעי פשיטות ולחימה תחת אוגדה 162.
ב-1 בנובמבר במהלך הלחימה במרחב ג'באליה נהרגו שני לוחמי גדוד שקד בהם סמ"ר איתי פאריזאט וסמ"ר יאיר חנניה.
ב-21 בנובמבר כתוצאה מירי מרגמות לעבר מרחב הפעולה של כוחות גדוד צבר של החטיבה בג'באליה נהרג לוחם הגדוד סמ"ר רון אפשטיין.
ב-9 בדצמבר במהלך פעילות גדוד שקד של החטיבה, הותקל כוח לוחמים של הגדוד במארב מחבלים, במהלך הקרב נהרגו שלושה מלוחמי הגדוד בהם: סמ"ר ברק דניאל הלפרן, סמ"ר עידו ז'נו, וסמל עמרי כהן.
ב-27 ביוני 2024, הצטרף גדוד רותם של החטיבה, לכוחות אוגדה 98 ופתחו בהתקפה על יעדי טרור במרחב שג'אעייה.
הכוחות נלחמו מעל ומתחת לקרקע במקביל.
ב-3 ביולי במהלך הקרבות וההיתקלות עם חוליית מחבלי חמאס מטווח קרוב במבנה נהרג סרן רואי מילר, מפקד מחלקה בפלוגת תומר בגדוד רותם של החטיבה.
במבצע עוז וחרב שהחל לאחר הסכם חמאס–ישראל לשחרור חטופים, השתתפה חטיבת גבעתי בקרבות בשכונת שאבורה שברפיח, תחת פיקודה של אוגדת עזה.
במהלך הקרבות השמידו כוחות החטיבה תוואי תת-קרקעי של מאות מטרים, שחלקו היה ממולכד וחלקו הכיל מחסני מטענים.
ב-2 ביוני 2025, בשעה 19:00 בערב, שיירה של האמרים של גדוד רותם של החטיבה ליוותה כבאית, שנדרשה להיכנס לתוך שטח הרצועה כדי לכבות נגמ"ש מסוג נמ"ר שנשרף במהלך שעות הבוקר.
הנמ"ר עלה באש לאחר שהמנוע התחמם יתר על המידה- ונדרש להכניס את הכבאית לרצועה כדי לכבותו.
בזמן שהכבאית חזרה לשטח ישראל, השיירה שכללה מספר האמרים ונגמ"ש המאוישים על ידי לוחמי פלוגת הפחת"ק גדוד רותם ליוותה אותו לשטח ישראל - ובדרך- באחד הצירים בעומק השטח- הופעלה על השיירה זירת מטענים.
כתוצאה מהפיצוץ נהרגו 3 לוחמי פחת"ק רותם בהם- סמ"ר ליאור שטיינברג, סמ"ר אופק ברהנה, וסמ"ר עומר ואן גלדר.מדובר בזירת מטענים גדולה במיוחד, שכללה כ-20 מטענים שנפרסו על ידי מחבלי חמאס שיצאו מפיר מנהרה; רק מטען אחד התפוצץ על אחד ההאמרים.
+פיקוד חטיבת גבעתי במלחמת חרבות ברזליחידהמפקדמפקד החטיבהאל"ם לירון בטיטו (23–היום)סיירת גבעתיסא"ל זיו בואניש (23–24), סא"ל שמואל בטיט (24–היום)גדוד שקדסא"ל יאיר אטיאס (23–24), סא"ל דניאל לוריא (24–היום)גדוד צברסא"ל אבירן אלפסי (22–24), סא"ל מתן אלגרבלי (24–היום)גדוד רותםסא"ל ענאן פארס (22–24), סא"ל בניה הר זהב (24–היום)
מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל איבדה החטיבה 86 מלוחמי צוות הקרב.
אבדותגדוד צברגדוד רותםגדוד שקדסיירת גבעתיסיוע המנהלתיסה"כטבח השבעה באוקטובר10 0 00לוחם אחדהתמרון הקרקעי ברצועת עזה15101925269 לוחמים
חטיבת דניאל (המכונה גם "החטיבה הדרומית" ו"חטיבה 6050") היא חטיבת חיל רגלים במילואים הפועלת תחת אוגדת יערה של פיקוד העורף.
לחטיבה ארבעה גדודי חי"ר: גדוד 419, גדוד 5032, גדוד 5704 וגדוד 7109. חיילי החטיבה שירתו בשירות סדיר בחטיבות החי"ר השונות בצה"ל.
החטיבה נקראת על שם הילד דניאל טרגרמן שנהרג במבצע צוק איתן מפגיעת פצמ"ר.
בנוסף תחת החטיבה נמצאת יחידת הניוד הר-ציון 0710, אשר הוקמה במהלך מלחמת חרבות ברזל.
לחטיבה מסופחת מחלקת יס"ר (יחידת סריקה לחללים) המסופקת להם על ידי האוגדה
החטיבה מורכבת מארבעה גדודי חי"ר, שטרם הקמת החטיבה היו מפוזרים תחת יחידות שונות.
הגדודים היו מבוססים בעיקר על בוגרי חטיבות הנח"ל, כפיר ועוקץ והתמחו בעיקר בלוחמה בשטח בנוי.
לאחר מבצע צוק איתן הגיעו בצה"ל למסקנה שאיום החדירה של מחבלי חמאס ממנהרות לתוך שטח ישראל מחייב מענה מבצעי, ועל כן הוחלט לייעד את הגדודים ללוחמה בשטח בנוי והגנה על אזרחי ישראל במקרה של חדירת מחבלים דרך המנהרות.
לאחר בניית המכשול התת-קרקעי סביב רצועת עזה בשנים 2019–2020, הנחת היסוד במערכת הביטחון הייתה שאיום החדירה דרך מנהרות הוסר, או צומצם משמעותית.
אך בשנת 2021, לאחר מבצע שומר החומות, הגיע הרמטכ"ל אביב כוכבי למסקנה שאיום פנימי של לוחמה בתוך שטח ישראל עדיין נשקף ועל כן הוחלט לאחד את הגדודים תחת חטיבה אחת וכך למעשה הוכרז על הקמתה.
ביוני 2022 מונה מפקד החטיבה הראשונה שילה אדלר.
במלחמת חרבות ברזל, החטיבה הוקפצה לדרום הארץ והייתה חטיבת המילואים הראשונה בצה"ל שהוקפצה למלחמה.
אתר הכינוס המקורי של החטיבה היה בחניון רעים, אך בשל העובדה שעדיין התנהלו בו קרבות עזים, ולאור העובדה שלחיילי מילואים המגיעים מהבית אין נשק, הוחלט לקרוא לחיילי החטיבה להתייצב בבסיס אורים, בו הייתה החטיבה הראשונה להצטייד ולהיפרס במקומות שיועדו לה.
כח ראשוני של החטיבה הגיע לבסיס, טיפל בפצועים ובהרוגים, טיהר את המחנה ולאחר מכן ניהל את גיוס והצטיידות כלל החטיבה תוך מספר שעות מועט ביותר.
ביום השני למלחמה נהרג רס"ר תומר דולב חייל בחטיבה.
בימים הראשונים של המלחמה ניהלו חיילי החטיבה יחד עם כוחות רבים נוספים של צה"ל מצוד אחר מחבלים שחדרו לשטח ישראל.
כמו כן השתתפו לוחמי גדוד 7109 בקרב זיקים.
עם תחילת הכניסה הקרקעית של כוחות צה"ל לרצועת עזה, הצטרפו כוחות החטיבה לסיוע בלחימה במשימות שונות ובשיתוף פעולה עם כוחות לוחמים אחרים.
לחטיבה הצטרפו שלושה גדודים נוספים שהוכפפו תחתיה למשימת ההגנה בעוטף עזה.
החטיבה ביצעה פעולות רבות במהלך הלחימה, ובהן משימות הגנה על יישובי העוטף, איסוף מודיעין ושלל טכני, זיכוי וסריקת יישובים, איסוף גופות, איתור אחר נעדרים ולחימה בגזרות ברצועת עזה.
לאחר מספר חודשים שובצו גדודי החטיבה לתעסוקה מבצעית בגזרת שכם, תחת חטיבת שומרון באוגדת יהודה ושומרון.
במסגרת מבצע חיצי הצפון, פעלו מספר צוותים מהחטיבה תחת האוגדות המתמרנות בדרום לבנון.
בעקבות המהומות בסוריה ביולי 2025, הוקפצו כוחות מהחטיבה בפיקוד המח"ט לגבול ישראל-סוריה ולכתר החרמון.
+שםתקופת כהונההערות שילה אדלר 2022 – 2025 מייסד החטיבה ומפקדה במלחמת חרבות ברזל ארז הדרי 2025 –
חטיבת האימאם חוסיין היא אחת המיליציות הגדולות שהוקמו על ידי כוח קודס של משמרות המהפכה האסלאמית, בפיקודו של קאסם סולימאני, כדי לקדם את המטרות הצבאיות של המשטר האיראני נגד אויביהם בסוריה, לבנון וישראל.
החטיבה ממורכבת מלוחמים ממוצאים שונים במזרח התיכון, אך רובם הם שיעים מסוריה, עיראק ולבנון.
החטיבה נקראת על שם חוסיין בן עלי שהיה בנם הצעיר של עלי בן אבי טאלב (הח'ליף הרביעי באסלאם) ופאטמה, בתו של מוחמד והוא נחשב כמייסד השיעה.
החטיבה הוקמה בשנת 2016 על ידי מפקד כוח קודס לשעבר של משמרות המהפכה האסלאמית האיראנית, קאסם סולימאני במטרה להילחם בסוריה נגד דאעש ולחזק את אחיזת המשטר של בשאר אל-אסד ברחבי סוריה.
החטיבה החלה את פעילותה באזורי חומס וחלב ובהמשך עברה להילחם גם באזורים אחרים, ברחבי סוריה בהתאם להנחיות שקיבלה מאיראן, כגון:
באזור דמשק: באזורי ע'וטה, אל-מליחה (المليحة), נהר ברדא.
בדרום המדינה: באזורי הגולן הסורי, דרעא, ירמוך, אל-חג'ר אל-אסווד (الحجر الأسود).
במרץ 2018 נפגש קאסם סולימאני עם בכיר חזבאללה מוחמד ג'עפר קסיר המכונה חאג' פאדי ותיאם איתו שהחטיבה תסופח לצבא סוריה והיא תמשיך להיות ממומנת על ידי המשטר האיראני.
יש המכנים את החטיבה "חזבאללה הסורי", או "חזבאללה – 2".
ינואר 2019 – מתקפת טילים באתר סקי בחרמון הישראלי (המתקפה יוחסה לכוח קודס, אך בפועל בוצעה על ידי חטיבת האימאם חוסיין)
אוגוסט 2019 – הפעלת מל"טים לכיוון רמת הגולן.
אוקטובר 2021 – מתקפת טילים על מתקנים צבאיים אמריקאים ליד א-תנף.
מרץ 2023 – התקפות טילים על בסיסי ארצות הברית בשדות הנפט שבאזור דיר א-זור.
ספטמבר 2023 – השב"כ הישראלי החל בחקירת פעולות הברחת נשק של החטיבה לארגונים חמושים פלסטינים ביהודה ושומרון, דרך סוריה והגבול הירדני.
אוקטובר 2023 – לוחמי החטיבה נפרסו מחדש.
חלק בסוריה – מול רמת הגולן וחלק בדרום לבנון מול הגליל, כדי לסייע לחזבאללה בתקיפת ישראל, במהלך המלחמה עם חמאס.
נובמבר 2023 – התפוצצות מל"ט בבית ספר באילת.
2 במרץ 2024 – צה"ל חיסל חוליה של החטיבה, שפעלה בדרום לבנון ליד א-נאקורה.
1 באוקטובר 2024 – צה"ל חיסל את מפקד החטיבה, ד'ו אל-פקאר חנאווי.
לטענת החטיבה, היא מונה כ-6,000 לוחמים.
רובם סורים ועיראקים, אך יש לוחמים גם מלבנון, אפגניסטן, פקיסטן, תימן, סודאן, ניגריה.
אפשר לחלק את הלוחמים לשתי קבוצות עיקריות:
כ-5,000 לוחמי חיל רגלים מאומנים שפועלים בעיקר בתדמור, בשטחים בין חלב לחומס, אבו כאמל ומשולש תנף ובגבול הטורקי.
אלו נלחמים לצידו של צבא אסד ונגד כיסי ההתנגדות.
כ-1,000 לוחמים, בעיקר ממוצא לבנוני, שמתפעלים נשק אסטרטגי נגד ישראל: כלי טיס לא מאוישים, טילי קרקע-קרקע וטילי קרקע-אוויר תוצרת איראן.
רוב המפקדים הם סורים, או לבנונים.
בראש החטיבה עמד עד לחיסולו ד'ו אל-פקאר חנאווי (ذو الفقار حناوي, מכונה ד'ו אלפקאר) אזרח לבנוני, איש חזבאללה שהתמחה בחבלה.
העיתון א-שרק אל-אווסט ציטט גורם באגף המודיעין הישראלי שתיאר אותו כ"מנהיג מאוד טקטי, מנהיג מוכשר, ואהוב על חייליו...
אכפת לו מהם (והוא דואג) שכל אחד מהם יקבל את משכורתו בתאריך הנקוב מדי חודש...
הוא תואר כראש התמנון, כי הוא פועל מסביב לשעון לפיתוח היכולות של כוחותיו וכן לבצע פעולות נועזות נגד כוחות אמריקאים, נגד ארגוני טרור, נגד ישראל ונגד כוחות האופוזיציה בסוריה...
ויש לו גם צוותי ייצור של כלי נשק רבים", והוא אף תואר בעבר כיורש פוטנציאלי של קאסם סולימאני.
החטיבה מצוידת ככל כוח חי"ר ובנוסף מקבלת ממשמרות המהפכה, כלי נשק מיוחדים לצורך מילוי משימותיה, כמו: טילי קרקע-קרקע וכלי טיס בלתי מאוישים.
איראן שולחת את הנשק המתקדם בטיסות אזרחיות לנמל התעופה של דמשק ובאמצעות ספינות משא לנמל לטקיה.
במלחמת חרבות ברזל לחמה חטיבת בית הספר למפקדי כיתות ומקצועות חיל הרגלים (ביסלמ"ח) במספר רב של קרבות, בטבח שבעה באוקטובר, ביום הראשון של המלחמה, בו סייעה החטיבה רבות בהדיפת חמאס.
בשלב השני של הלחימה התמרון הקרקעי השתתפו כוחות החטיבה בתמרון הקרקעי בעומק שטח רצועת עזה וכן במבצע מחנות קיץ בזירת יהודה ושומרון.
+מבנה חטיבת ביסלמ"ח במלחמת חרבות ברזלגדודמפקדתיאור"אריות הגולן" (17)סא"ל דניאל לוריא,
סא"ל יואב אורבךמכשיר בין שורותיו את חניכים מחטיבות גבעתי וגולני
ואת חניכי קורס הסמלים הבכירים."שועלי הנגב" (906)סא"ל נבו דה האןמכשיר בין שורותיו חניכים מחטיבת הנח"ל, מסיירות חטיבות החי"ר וחטיבת המרום."האריה המעופף" (450)סא"ל רן כנעןמכשיר חניכים מחטיבות החי"רצנחנים וכפיר.גדס"ר 6828 (מילואים)סא"ל (במיל') איתמר איתםגדוד מילואים מובחר אשר מאגד את הפלוגות החטיבתיות:
הגדוד מוזן מיוצאי סיירת גבעתי.
במהלך טבח שבעה באוקטובר, עם פרוץ הקרבות ביישובי העוטף והנגב המערבי, הוקפצו כוחות חניכי קורס מפקדי הכיתות של חטיבת ביסלמ"ח לסיוע בבלימה והדיפת המתקפות והפשיטות של מחבלי חמאס על היישובים במרחב העוטף והאזור.
במהלך הקרב על קיבוץ נירים נהרגו בהיתקלות עם מחבלים שני מפקדי כיתה מגדוד 450 של החטיבה ביניהם: סמ"ר אדם אגמון וסמ"ר עמרי פרץ אשר שירתו כלוחמים בחטיבת הצנחנים.
במקביל במרחב זיקים, כוח צה"ל מגדוד 52 של חטיבת השריון 401, בשיתוף עם כח לוחמים מיחידת מגלן, זיהה ארבעה מחבלים חמושים במרחב חוף זיקים.
כוחות מגדוד 17 של החטיבה ניהלו עם המחבלים חילופי אש במרחב וחיסלו אותם.
בבוקר 7 באוקטובר הוקפצו כל כוחות המילואים של החטיבה ונשלחו לשלושה שבועות אימונים בבתי הספר למפקדים לקראת כניסת התמרון הקרקעי.
עם פתיחת התמרון הקרקעי ברצועת עזה במלחמת חרבות ברזל, נכנסה החטיבה למסדרון נצרים ביחד עם יתר חטיבות אוגדה 36, ומשם נכנסה ללחימה בשכונות הדרומיות של העיר עזה, בהם זייתון ושיח' עג'לין.
בכניסה זו קיבלה החטיבה תחת פיקודה את גדוד 9215 - גדוד שריון במילואים המשתייך לחטיבה 205. הגדוד הוסיף כוח אש חשוב והיה שותף פעיל במבצעי החטיבה.
ב-14 בנובמבר 2023 פשטו לוחמי צוות הקרב של ביסלמ"ח על תשתיות טרור שמוקמו במרחב מפעל הבטון בצפון רצועת עזה, במהלך הפשיטה נהרג סמ"ר רועי מרום, מפקד כיתה בגדוד 906, שירת כלוחם בסיירת חרוב.
בתחילת דצמבר, נכנסה החטיבה ביחד עם שאר כוחות האוגדה לקרב שג'אעייה.
החטיבה השתתפה במבנה התקיפה שנעשה מכמה כיוונים במקביל, ונכנסה לשג'אעייה מדרום דרך מסדרון נצרים.
בקרב זה התרחש בגדוד 17 אירוע הריגת שלושת החטופים הישראלים בשג'אעייה.
ב-26 בדצמבר במהלך הקרבות בצפון הרצועה נהרג רס"ר (במיל') מאור לביא, לוחם בגדוד 450, חטיבת ביסלמ"ח.
בסוף דצמבר 2023 יצאה החטיבה מהלחימה ברצועת עזה לאימונים והתרעננות.
ב-1 במרץ, במהלך פעילות, נכנסה פלוגת חי"ר של גדוד 450 המורכב מלוחמי כפיר מחטיבת ביסלמ"ח לאזור העבסאנים במזרח ח'אן יונס במטרה לאבטח ציר לוגיסטי, תוך פשיטה על יעדי טרור בפאתי ח'אן יונס.
כתוצאה מכך נהרגו שלושה לוחמי גדוד 450 של חטיבת ביסלמ"ח, סמל דולב מלכה, סמל אפיק טרי, וסמל ינון יצחק, אשר שירתו כלוחמים בגדוד נחשון (90) של חטיבת כפיר.
למחרת פתחו לוחמי החטיבה בהתקפה על מרחב אל-קרארה שבצפון ח'אן יונס.
ב-2 במרץ במהלך הקרבות במרחב ח'אן יונס נהרג רס"ם (במיל') דניס יקימוב, לוחם בפלוגה המסייעת של גדוד 17, של החטיבה.
ב-10 במרץ במהלך פעילות סריקת מבנים בח'אן יונס נהרג מפיצוץ מטען חבלה רס"ל (במיל') מיכאל גל, לוחם בפלוגה המסייעת של גדוד 450.
במהלך שבועיים של לחימה, חיסלה החטיבה מעל 100 מחבלים במרחב ח'אן יונס והעבסאנים, והחרימה אמצעי לחימה רבים.
ב-16 במאי קנה מרגמה של צה"ל התפוצץ באנדרטת "חץ שחור", הסמוכה לקיבוץ מפלסים שבעוטף עזה, ככל הנראה במהלך ירי לעבר ג'באליה.
כתוצאה מהפיצוץ נהרג רס"ם במיל' רן יעבץ, לוחם בגדוד סיור 6828.
ב-28 במאי הצטרפה החטיבה לקרב רפיח תחת פיקוד אוגדה 162. ב-6 ביוני יצאה החטיבה מרפיח לאחר מעורבות משמעותית שלה בקרב.
באוקטובר חזר כוח של החטיבה לשכונת תל א-סולטאן ברפיח.
במסגרת כניסה זו חיסלו כוחות החטיבה את מנהיג חמאס ברצועת עזה, יחיא סינוואר.
כוח של החטיבה, שפעל בשיתוף עם כוח מחטיבה 460, זיהה 3 מחבלים במבנה וירה בהם.
לאחר בדיקת הגופות התברר כי היה זה מנהיג חמאס.
בספטמבר 2025 נכנסה החטיבה לשכונות בית לאהיא ושאטי תחת פיקוד אוגדה 98 יחד עם חטיבות 188 והקומנדו.
לאחר התקדמות מהירה שארכה כ-4 ימים, התייצבה החטיבה בקו הגנה קדמי על גבול מחנה הפליטים שאטי, וכיתרה את המחנה כחודש ימים עד להשגת הסכם הפסקת האש עם החמאס ושחרור כל החטופים.
ב-28 באוגוסט 2024, לקחה חלק חטיבת ביסלמ"ח במבצע מחנות קיץ של חטיבת מנשה במטרה להשמיד תשתיות טרור פלסטיני כחלק מזירת יהודה ושומרון במלחמת חרבות ברזל.
בינואר 2025 הצטרפה החטיבה למבצע חומת ברזל, וקיבלה תחת אחריותה את הכפרים המזרחיים בגזרה, בהם טמון ופארעה.
מיום טבח שבעה באוקטובר ותחילתה של מלחמת חרבות ברזל איבדה החטיבה 12 מלוחמיה.
+אבדותגדוד 17גדוד 75גדוד 450גדוד 906גדוד סיור 6828סה"כטבח שבעה באוקטובר002002 לוחמיםהתמרון הקרקעי ברצועת עזה105117 לוחמיםזירת יהודה ושומרון00010לוחם
חטיבת האש 990 היא מפקדת חטיבת תותחנים במילואים הכפופה לעוצבת הבזק.
בשונה משאר חטיבות האש, למפקדת החטיבה לא כפוף אף גדוד והיא מורכבת מכוחות מסופחים.
כשהוקמה עוצבת הבזק ב-15 בספטמבר 2020, הוקם בתוכה מרכז אש חטיבתי.
בהמשך, מרכז האש הפך להיות חטיבת האש 990.
במהלך התמרון ברצועת עזה, חטיבת האש 990 פעלה במסדרון נצרים וחיסלה עשרות מחבלים, השמידה תשתיות וסייעה במתן אש לכוחות המתמרנים.
בין היתר, תקפה עשרות חוליות שביצעו ירי תלול מסלול, תוך סגירות מעגל מיידיות, וחיסלה מחבלים בדרגות שונות ותפקידים שונים בחמאס ובג'יהאד האסלאמי הפלסטיני לאחר איסוף מודיעיני, שחלקם גם השתתפו בטבח שבעה באוקטובר.
באוגוסט 2024, במסגרת מבצע חטיבתי שזכה לכינוי "הכדור האחרון", חיסלו לוחמי החטיבה את קצין הנוח'בה מוחמד אבו חטב שפלש לנגב המערבי בשבעה באוקטובר, ולאחר מכן חזר לעזה והפך לצלף.
לצידו נהרגו כ-20 מחבלים מהחמאס ומהג'יהאד האסלאמי, בהם מפקדי שטח בכירים, מכווני טרור ליהודה ושומרון ומשתתפים מרכזיים בפלישת שבעה באוקטובר.
בתחילת דצמבר 2024 חיסלו כוחות חטיבת האש 990 מחבלים רבים, ביניהם עבד אל־ראזק, מחבל חמאס אשר שימש במקביל כפעיל הנדסה בחטיבת מחנות המרכז ובכוח הנוח'בה שפשט לארץ ב-7 באוקטובר.
מחבלים נוספים שפשטו בשמחת תורה על יישובי העוטף וחוסלו: מרזוק אלחור, מעאד אבו גרבוע, מאעז אלחור, עבד אבו עווד יוסרי, עומר אבו עבדאללה ואחמד זהד משורות הנוחב'ה.
תמונהשםתקופת כהונההערותאל"ם רעות רטיג-וייסיוני 2022 - 2024מפקד החטיבה הראשונה בצה"ל, מפקדת החטיבה במהלך מלחמת חרבות הברזלאל"ם רז היימליך2024 - מפקד החטיבה במהלך מלחמת חרבות הברזל
גברים של כבוד היא מיליציה דרוזית הפועלת במחוז א-סווידא שבדרום סוריה.
מקים המיליציה, וחיד אל-באלוס, היה מנהיג דרוזי שהתנגד למשטר בשאר אל-אסד ולארגונים המוסלמים ג'בהת פתח א-שאם והמדינה האסלאמית.
הוא נהרג בפיצוץ רכב בספטמבר 2015. לאחר התקרית, בנו לאית' אל-באלוס גורש מהמיליציה, וההנהגה הועברה לאחיו, ראפאת, ולאחר מכן ליחיא אל-חג'ר.
למיליציה מספר תתי-קבוצות, ביניהן באירק אל-עז, באירק א-שייח', באירק א-נידאל, באירק אל-באשה, באירק אל-פח'ר ועוד.
המיליציה משתפת פעולה עם חטיבת אל-ג'בל (لواء الجبل), מיליציה דרוזית נוספת הפועלת בא-סווידא, ושיתפה פעולה עם המפלגה הסורית הסוציאלית-לאומית במתקפה נגד המדינה האסלאמית.
ב-2022, חברים מהמיליציה נחטפו על ידי המודיעין הצבאי הסורי, סוכנות הביון של צבא סוריה.
בתגובה, חברי המיליציה, בשיתוף פעולה עם קבוצות נוספות, השתלטו על מטה המודיעין.
ב-2024, המיליציה ניהלה קרב נגד משטר אסד בעיר א-סווידא, מה שהוביל למותם של שניים מחברי הקבוצה ולפציעתם של ארבעה.
בינואר 2025, חודש לאחר נפילת משטר אל-אסד, המיליציה הוציאה הצהרה משותפת עם חטיבת אל-ג'בל, בה הם מכריזים כי הם מקימים "גוף צבאי חדש".
בין אפריל למאי וביולי 2025, המיליציה לחמה בעימות בין הדרוזים לסונים בסוריה, עימות בין כוחות בהובלת אחמד א-שרע לבין המועצה הצבאית של א-סווידא שנתמך על ידי ישראל.
לפחות 50 חברי מיליציה נהרגו בלחימה.
המיליציה התפרקה ב-25 באוגוסט 2025, והצטרפה למשמר הלאומי של א-סווידא.
חטיבת בינה (בשמה המלא: חטיבת המידע והבינה המלאכותית) היא חטיבה טכנולוגית-מבצעית באגף התקשוב וההגנה בסייבר.
החטיבה הוקמה בדצמבר 2025 במסגרת פיצול יחידת לוטם לשתי חטיבות מטכ"ליות חדשות: חטיבת ספירה וחטיבת בינה.
חטיבת בינה היא "מרכז התודעה והפקת הידע" של צה"ל.
החטיבה אחראית על הפיכת נתונים גולמיים לתובנות מבצעיות באמצעות אלגוריתמיקה מתקדמת, למידת מכונה ובינה מלאכותית יוצרת (GenAI).
החטיבה מהווה את המנוע הטכנולוגי המאפשר עליונות בקבלת החלטות, ייעול תהליכים מבצעיים והנגשת יכולות קוגניטיביות ממוחשבות לכלל יחידות צה"ל.
פיתוח והטמעת אלגוריתמיקה: אחריות על מחקר ופיתוח של מודלי למידה עמוקה (Deep Learning), עיבוד שפה טבעית (NLP), וראייה ממוחשבת (Computer Vision) עבור צרכים מבצעיים ומודיעיניים.
היתוך מידע רב-זרועי: יצירת "שכל מרכזי" המשלב נתונים מחיל האוויר, הים, היבשה והמודיעין לכדי תמונת מצב אחודה ומבוססת בינה מלאכותית.
תשתית מחקר ו-MLOps: הקמה ותפעול של פלטפורמות לפיתוח, אימון (Training) ופריסה (Deployment) של מודלים בקנה מידה רחב, תוך הבטחת רציפות ודיוק המודלים בייצור.
אתיקה, בטיחות ואמינות (Safe AI): קביעת הסטנדרטים לעבודה עם בינה מלאכותית, מניעת הטיות (Bias), הבטחת "הסבירות" (Explainability) של אלגוריתמים והגנה על מודלים מפני לוחמה אדברסרית.
העצמת הדרג המבצעי: פיתוח כלי סיוע למפקד (Decision Support Systems) המאפשרים סינון רעשים, הצפת התראות קריטיות וקיצור זמן ה"סנסור לטווח" (Sensor-to-Shooter).
דמוקרטיזציה של AI: הנגשת יכולות בינה מלאכותית ו-GenAI לכלל משתמשי הקצה בצה"ל, תוך אספקת כלים ומרחבי עבודה לפיתוח עצמאי מבוקר.
יחידת מצפ"ן: יחידת הפיתוח המרכזית למערכות השו"ב (שליטה ובקרה) של צה"ל.
בהקשר החטיבתי, מצפ"ן אחראית על הזרקת "השכל המלאכותי" לתוך המערכות המבצעיות של המטכ"ל וזרוע היבשה.
היחידה מתמקדת בפיתוח מנועי קבלת החלטות, היתוך מידע רב-זרועי בזמן אמת ותצוגת נתונים חכמה המאפשרת למפקדים בשטח להבין את תמונת הקרב המורכבת במהירות.
בית הספר למקצועות המחשב: מוקדי הידע וההכשרה הטכנולוגית של צה"ל.
בסמ"ח אחראית על בניית ה"הון האנושי" של חטיבת הבינה, הכשרת דאטה-סיינטיסטים (Data Scientists), מהנדסי נתונים ומפתחי AI.
היחידה פועלת להרחבת האוריינות הדיגיטלית והאלגוריתמית בקרב כלל משרתי צה"ל, כדי לאפשר שימוש מושכל ובטוח בכלי בינה מלאכותית.
יחידת ממר"ם: יחידת התשתיות האסטרטגית של צה"ל.
ממרם מהווה את ה"פאונדרי" (Foundry) של הבינה המלאכותית, באחריותה הקמה ותפעול של ענן ה-AI המטכ"לי, אספקת כוח מחשוב מבוסס GPU, וניהול אגמי הנתונים (Data Lakes).
היחידה מבטיחה את השרידות והזמינות של הפלטפורמות עליהן רצים המודלים המורכבים ביותר של החטיבה.
יחידת שחר: יחידת התוכנה של צה"ל האמונה על פיתוח מערכות הליבה המבצעיות והארגוניות.
בהקשר חטיבת הבינה, שחר אחראית על הנגשת יכולות ה-AI למשתמשי הקצה דרך אפליקציות ומערכות שליטה ובקרה (שו"ב).
היחידה מפתחת את כלי ה-GenAI והעוזרים החכמים עבור הדרג המבצעי והמנהלתי, ומטמיעה אלגוריתמיקה בתוך זרימת העבודה הצה"לית (Business Logic).
+סמלשם היחידהתחום אחריותמפקדיחידת מצפ"ןבית תוכנה המפתח פתרונות תוכנה מתקדמים לכלל הצרכים המטכ"ליים והרב-זרועיים של צה"ל, בדגש על מערכות שליטה ובקרה.אל"ם רותם בשייחידת שחרבית תוכנה המפתח פתרונות תוכנה מתקדמים ומערכות ארגוניות לניהול ותמיכת הלחימה של צה"ל.אל"ם ריטה רייךבסמ"חהיחידה העיקרית להכשרת חיילים בתחום המחשוב הדאטה והסייבר בצה"ל.
היחידה מכשירה חיילים כן לאגף התקשוב וכן לשאר היחידות הטכנולוגיות בצה"ל.סא"ל איתי חיוןיחידת ממר"םיחידת המחשבים הראשית באגף התקשוב.
מתפקידיה לספק שירותי מחשב לחילות צה"ל ולאגפי המטה הכללי.
עיקר עיסוקה הוא תפעול מרכזי המחשבים, הפעלת מרכז תמיכה כלל-צה"לי בנושא מחשוב, וכן ניטור ובקרה של אותן מערכות.אל"ם גלעד יבין
חטיבת בינה הוקמה כחלק ממהלך ארגוני נרחב באגף התקשוב וההגנה בסייבר המכונה "עדכון גרסה".
המהלך, שהושלם בדצמבר 2025, נועד להתאים את המבנה הטכנולוגי של צה"ל לאתגרי שדה הקרב המודרני, כפי שעלו וזוקקו במהלך מלחמת חרבות ברזל.
עד לשנת 2025 ריכזה יחידת לוטם תחתיה את כלל תחומי התוכנה, התקשורת, הנתונים והתשתיות של צה"ל.
עם התפתחות טכנולוגיות הבינה המלאכותית (AI) מחד, והצורך הגובר בעליונות ובקישוריות רב-זרועית מאידך, הוחלט על פיצול היחידה לשתי חטיבות:
חטיבת ספירה: האחראית על עולמות התקשורת, הספקטרום והתשתיות (ובהן היחידות מרכז חושן ומחלקת מעוף).
חטיבת בינה: האחראית על עולמות התוכנה, הדאטה וה-AI (ובהן היחידות יחידת שחר, ממר"ם ומצפ"ן).
ב-1 בדצמבר 2025 נערך טקס ההקמה של החטיבה במעמד ראש אגף התקשוב.
לתפקיד מפקדת החטיבה הראשונה מונה תא"ל ב' ,
עם הקמתה, נדרשה החטיבה להוביל את שיקום ושיפור יכולות המחשוב והפקת התובנות בכלל הזירות המבצעיות, תוך הטמעת טכנולוגיות חדשות של בינה מלאכותית יוצרת (GenAI) ושימוש במערכות עיבוד נתונים מתקדמות להגנה על עליונות קבלת ההחלטות של כוחות היבשה, האוויר והים.
+שםתקופת כהונההערותתא"ל ב'2025–הווההמפקד הראשון ומקים היחידה
חטיבת הנח"ל (חטיבה 933) היא חטיבת חיל רגלים (חי"ר) סדירה בצבא ההגנה לישראל, הכפופה לעוצבת הפלדה (אוגדה 162).
החטיבה השתתפה בכל מערכות ישראל החל ממלחמת שלום הגליל, למעט מבצע עופרת יצוקה בה תפסה קו בגבולות סוריה ולבנון.
החטיבה הוקמה ב־1982 על בסיס חיילי פיקוד הנח"ל (נוער חלוצי לוחם), מסגרת צבאית ששמרה על גרעיני התנועות המיישבות השונות.
ה־1990 החלה החטיבה לגייס חיילים מחוץ למסגרת הנח"ל, וכיום אחוז החיילים הקשורים לנח"ל זניח.
חיילי חטיבת הנח"ל חובשים כומתה בצבע ירוק בהיר עם סמל חיל הרגלים ונועלים נעליים אדומות.
תג היחידה של חטיבת הנח"ל מבוסס בחלקו הימני על תג היחידה של הנח"ל ומורכב מחרב, מגל וחיטה.
החרב מסמלת את ההגנה והמגל והחיטה מסמלים את עבודת האדמה והחלוציות.
בחלקו השמאלי ישנם ארבעת החצים מסמלים את גדודי החטיבה: שחם (931), גרניט (932), בזלת (50) והסיירת (934).
מפקד החטיבה הוא אלוף-משנה אריק מויאל.
בסיס האימון החטיבתי של חטיבת הנח"ל (בא"ח נח"ל) שוכן בתל ערד החל ממרץ 1993.
ארגון הנח"ל (שקדם לחטיבת הנח"ל) הוקם ב-19 באוגוסט 1948. לוחמי הנח"ל ולוחמי הנח"ל המוצנח של גדוד 50 (שסופח לחטיבת הצנחנים) לחמו תחת חטיבת הצנחנים מחודש נובמבר 1955 ולקחו חלק בכל מלחמות ישראל, בתור גדוד בתוך חטיבת הצנחנים.
כחלק מלקחי מלחמת יום הכיפורים הוקמו שני גדודים מרחביים תחת פיקוד הנח"ל: גדוד 931 בפיקוד הצפון וגדוד 932 בפיקוד המרכז, שישב בבקעת הירדן.
חטיבת הנח"ל הוקמה במהלך מלחמת שלום הגליל ב־1982 במקביל להקמת חטיבת החי"ר גבעתי (84).
שתי החטיבות החדשות הצטרפו לחטיבות החי"ר הסדירות גולני (1) וחטיבת הצנחנים (35), ובכך הוכפל מספר חטיבות החי"ר הסדירות בצה"ל.
במלחמת שלום הגליל היה שטח הלחימה המיועד של גדוד 932 בדרום הגזרה המזרחית.
קרב מפורסם במלחמה זו בו השתתף הגדוד הוא קרב עין זחלתא, בו עמדו חיילי הגדוד אל כוחותיהם המשולבים של גדוד קומנדו ושריון סורים.
פרסום אחר קיבל הגדוד בשל שביית שמונת חיילי הנח"ל בלבנון.
עד לנסיגה מלבנון בשנת 2000 ביצע הגדוד תעסוקה במוצבים וזכה להצלחות מרובות בהובלת המג"דים דרור פלטין ונדב פדן ביניהן פעולות חודרות מעבר לקו האדום, חיסול 6 מחבלים באזור מוצב רותם וחיסול 4 מחבלים בקרב שאחר כך זכה לכינוי "כרכום 3".
בשלב הראשון של הלחימה פעלו בשטח לבנון מספר מסגרות יחידתיות של הנח"ל.
גדוד 932 פעל תחת חטיבה 500 באוגדה 162, וגדוד 931 פעל תחילה תחת כוח בה"ד 1 בפיקוד אל"ם שמואל ארד שבאוגדה 252 ולאחר גיוס אוגדה 90 ב־8 ביוני תחת חטיבה 943 שלה.
השבוע הראשון של המלחמה, נחלק לשתי תקופות עיקריות: 9-6 ביוני: בתקופה זו התנהלה הלחימה במחבלים.
11-9 ביוני: בימים אלה הובחנה הלחימה גם נגד הצבא הסורי.
כשבוע לאחר הפסקת האש חודשה הלחימה, ובין ה-20 ל-25 ביוני, השתלט צה"ל על כביש ביירות–דמשק, הידק את הכיתור על ביירות המערבית וחבר עם האזורים שבשליטת הנוצרים בביירות המזרחית.
בחודשים יולי-אוגוסט, התמקדה הפעילות בהידוק הכיתור על ביירות המערבית שבסופו (בין 21 באוגוסט ל-1 בספטמבר) בא פינוי המחבלים והכוחות הסוריים מהעיר.
לאחר הירצחו של בשיר ג'ומאייל באה, בין ה-15 ל-18 בספטמבר ההשתלטות על מערב ביירות.
יחידת בט"ש צפון (גדוד 931) 12-6 ביוני: תנועה בגזרה המזרחית.
כיבוש רכס ביר א-דהר, כפר לביה, גבל-ביר-ארת והגעה לאגם קרעון – כל זאת תוך לחימה מתמדת בארגוני החבלה עד מעבר ל'פתחלנד'.
25-20 ביוני: פעילות מבצעית בגזרת "רשאיא".
יולי-אוגוסט: בתנועה מתמדת בין רשאיא לביירות בהתאם לצרכים.
18-15 בספטמבר: כניסה למערב ביירות מכיוון הנמל.
תפיסת ציר באוטוסטרדה "שרע סלים עלי סלים".
יחידת בט"ש מרכז (גדוד 932) 12-6 ביוני: לחימה בגזרה המרכזית.
המשימה: פתיחת צירים מנבטיה לג'זין ולאחר מכן המשך תנועה לכיוון דהר אל-בידה.
היחידה מקיימת לחימה עיקשת בעין זחלתא ומטהרת אותה.
האויב: מחבלים וכוחות סוריים סדירים.
25-20 ביוני: תנועה מעין זחלתא לעין-דרה.
התקדמות לכיוון אל-מנצוריה ותפיסת כביש ביירות–דמשק באזור עאליי, תוך לחימה בצבא הסורי.
יולי-אוגוסט: אחזקה ואבטחה של כביש ביירות–דמשק בעאליי.
תפיסת עמדות באזור ההיפודרום של ביירות.
ב־23 ביוני 1982 הורה הרמטכ"ל רפאל איתן על הקמת שתי חטיבות חי"ר סדירות, אחת מהן על בסיס הנח"ל.
כחלק מהתהליך הורה סגן הרמטכ"ל משה לוי על הקמת שני גדודים סדירים: גדוד מ"כים דומה לגדוד 50 וגדוד בט"ש, ומפקדת פיקוד הנח"ל נועדה לשמש גם כמפקדת החטיבה.
פיקוד הנח"ל נדרש גם להכשיר שתי פלוגות מסייעות בהרכב מלא שיחליפו את חיילי המילואים שהוצבו.
ב־26 ביוני הפיץ אגף התכנון פקודת ארגון להקמת מפקדת חטיבה 933, ולהסב שני גדודי היאחזויות לגדודים לוחמים שנקראו גדוד 7275 ו־7276. ב־4 ביולי נקבע כי גדוד 7275 יהיה גדוד בט"ש וגדוד 7276 יהיה גדוד מ"כים.
הגדודים כללו שלוש פלוגות רובאיות ופלוגה מסייעת מצומצמת, ללא מחלקת סיור וללא פלוגת מפקדה.
ב־12 ביולי הופצה פקודה להקמת מפקדת חטיבה עצמאית מלאה, ונקבע כי החטיבה תכנס לסד"כ ב־1 באוגוסט.
הפקודה הורתה כי עד 3 באוגוסט יבוצעו אמוני הקמה גדודיים, ב־3–6 באוגוסט יבוצע תרגיל חטיבתי, ולאחריו החטיבה תשתלב במערך הלוחם.
את הקמת החטיבה החל סא"ל שלמה אורן, שמונה לממלא מקום מפקד החטיבה עד הגעת מפקד החטיבה המיועד אל"ם חיים אורן, אשר היה בלימודים בארצות הברית.
אל"ם דוד קלבנסקי שימש כסמח"ט, ורס"ן אריה (אריק) יאול ורס"ן משה בכר מונו למג"די 7275 ו־7276 (בהתאמה).
ב־29 ביולי נערך טקס הקמה בבא"פ אליקים, ולמחרת הטקס יצאה החטיבה ללבנון.
החטיבה החליפה את כוחות חטיבת המילואים 408, והוכפפה לאוגדה 162 ותוגברה בגדוד שריון מחטיבה 500.
18-15 בספטמבר: בט"ש באזור עאליי.
יחידת נח"ל מוצנח (גדוד 50) 12-6 ביוני: נחיתה בשפך נהר האוולי, צפונית לצידון.
תנועה בציר המערבי לכיוון דאמור ופתיחת ציר דיר אל-קמר.
25-20 ביוני: כניסה לבעבדא שבביירות.
יולי-אוגוסט: תפיסת אוניברסיטת ריחן, ופעילות בחי-א-סלוס ובבורג' אל-בראג'נה.
ב־4 בספטמבר נפלו שמונה חיילי הנח"ל בשבי ליד בחמדון.
18-15 בספטמבר: כניסה למערב ביירות וטיהור צירים מכיוון דרום לצפון.
גדוד 7276 הוכפף במהלך המלחמה לחטיבת השריון 14. ב־15 בדצמבר הסתיימה הפעילות בגזרה המערבית, וגדוד 7276 התמקם בהרי השוף תחת אוגדה 162. לאחר המלחמה התאחדו גדודים 7275 ו־7276 לגדוד 950.
בתחילת דרכה ספגה החטיבה גם כישלונות מבצעיים, ביניהם שביית חיילי הנח"ל ללא קרב (1982) בלבנון (אף שלא התרחשה בחטיבה, אלא בגדוד 932 לפני שצורף לחטיבה), וליל הגלשונים (1987).
עם זאת, בהמשך החטיבה זכתה להערכה רבה לאור הפעילות המבצעית ביהודה ושומרון ובעיקר בגזרות הערים חברון (בה פעלה החטיבה בצורה אינטנסיבית, ופגעה קשות בתשתית החמאס והג'יהאד האיסלאמי המקומיות), בית לחם וג'נין.
גדוד גרניט (932) זכה בצל"ש הרמטכ"ל בעקבות פעילותו באירועי מבצע חומת מגן ובמיוחד בקרב בג'נין.
גדוד הסיור של הנח"ל זכה בצל"ש אלוף פיקוד.
בעקבות כך עלה הביקוש לשירות בחטיבה.
במחזור אוגוסט 1990 גויסו לחטיבה לראשונה חיילים שלא דרך מסלול נח"ל.
ב-1997 שכלו יחידות החה"ן והעורב שני צוותי-לוחמים באסון המסוקים.
החטיבה השתתפה בפינוי דרום לבנון, ויחידת החבלה שלה (הפלחה"ן) אף פוצצה את מוצב הבופור עם עזיבתו.
באינתיפאדה השנייה פעלה החטיבה במבצע חומת מגן ובמבצעים נוספים ברחבי יהודה ושומרון כנגד תשתיות הטרור הפלסטיני תחת פיקודם של המח"טים יאיר גולן, נועם תיבון ורוני נומה.
לוחמי גדוד גרניט לקחו חלק ממבצעים מיוחדים שנערכו בערים הגדולות בגדה (רמאללה, ג'נין, מִפקדת ג'יבריל רג'וב בביתוניא) כאשר המטרה הייתה לסכל את פיגועי הטרור שתוכננו לפגוע באזרחי ישראל ובכוחות הביטחון ולהדוף את ארגוני הטרור.
על פעילותו במבצע ועל הקרב המוצלח שניהל הגדוד בג'נין, קיבל גדוד גרניט את צל"ש הרמטכ"ל.
ב-2003 ו-2004 פעלה בגזרת חברון והובילה, ביחד עם הימ"מ, השב"כ וחיל ההנדסה הקרבית, את המצוד אחרי בכירי טרור ומחבלים מהחמאס (בעיקר מחמולת קוואסמה) ומהג'יהאד האסלאמי הפלסטיני.
במלחמת לבנון השנייה פעלו כל כוחות החטיבה בדרום לבנון, תוך התמקדות בגזרה המזרחית, תחת פיקוד עוצבת הפלדה.
בעיצומה של הלחימה כבש גדוד 931 את הכפר ע'נדוריה במסגרת הקרב בסלוקי תוך חיפוי על כח שריון שהיה צריך לעבור את נחל הסלוקי.
הגדוד זוכה לשבחים רבים על התפקוד בלחימה הקשה.
גדוד 932 לחם מול מחבלי החזבאללה בקרבות בכפרים מיס אל-ג'בל, רב א-תלתין, קנטרה ואף השתתף בקרב העקוב מדם בנחל סלוקי ובכפר ע'נדוריה, לקראת סופה של המלחמה.
האירועים הבולטים במלחמה בעבור הגדוד היו הקרבות הקשים בואדי סלוקי ובכפר ע'נדוריה לקראת סופה של המלחמה.
על חלקם בלחימה זכו לוחמים מהנח"ל בעיטור העוז, עיטור המופת ו-7 צל"שים.
במבצע צוק איתן לקחה חטיבת הנח"ל חלק בתמרון הקרקעי ברצועת עזה שנועד להשמדת מנהרות לחימה ברצועת עזה.
ב-17 ביולי עם הכניסה הרשמית הראשונה ללחימה פשטה חטיבת הנח"ל על העיירה בית חאנון שבצפון רצועת עזה.
לאחר חילופי אש רבים נהרג החלל הראשון במבצע, סמ"ר , לוחם בחטיבת הנח"ל גדוד 931 (שחם), מירי דו-צדדי לאחר שבוצע ירי מאג מתוך טנק של כוח שריון.
בקרבות הקשים בבית חאנון חיסל גדוד 931 של הנח"ל חוליות רבות של מחבלי חמאס, ביניהם גם מהכוחות המיוחדים של הארגון.
ב-21 ביולי, מחלקת החבלה בגדוד 931 החלה לחזור לבניין בו נמצא הכוח העיקרי של הפלוגה.
לאחר שטיהרו מבנה אחר, במהלך חזרתם נורתה לעברם אש ממקור לא ידוע.
מותו של עודד נקבע תוך כדי פינויו לבית החולים.
ב-25 ביולי, בשלב השני של מבצע כיבוש שכונה בעיירה בבית חאנון, בעת שנערכו כוחות הפלנ"ט להמשך התקפה, נורה טיל נגד טנקים לעבר צוות לוחמים.
מפגיעה זו נהרג מפקד הצוות, סגן בערב שבת 27 ביולי יצא כוח של הפלוגה המבצעית מגדוד 931 בסיוע כוח יהל"ם וכוח מיחידת עוקץ לפשיטה נרחבת.
במהלך הפשיטה נתקל הכוח בחוליית חמאס בת 18 מחבלים, אותם הרג הכוח בחילופי אש ארוכים.
במהלך הקרב נהרגו (שזכה לצל"ש אלוף הפיקוד על תפקודו בקרב) ו, לוחם ביחידת יהל"ם.
הקרב בבית חאנון הסתיים ביציאתם של כוחות הנח"ל מהעיירה ובסיום הלחימה הקרקעית.
גדוד גרניט נטל כחלק מהחטיבה בלחימה בצפון רצועת עזה בערים המרכזיות בית חאנון, ומחנה הפליטים ג'באליה ואל-עטאטרה.
במהלך המבצע נתקל הגדוד בהרבה אתגרים אל מול כוחות האויב, בהם התנהלות בקרב האזרחים ברצועה.
חטיבת הנח"ל לקחה חלק במבצע שובר גלים בגזרת ג'נין בשנת 2022 וביצעה כ-170 פעולות התקפיות, כולל עשרות מעצרים, פציעת 68 מחבלים והריגת 9 מחבלים.
במהלך הפעילות נהרג בקרב רס"ן בר פלח, ובמרץ 2023 הוענק לשני לוחמי סיירת הנח"ל צל"ש אלוף ומפקד אוגדה על פועלם בקרב זה.
באוגוסט 2022, פתח צה"ל במבצע עלות השחר נגד ארגון הג'יהאד האיסלאמי, חטיבת הנח"ל תפסה באותה העת את גזרתה הצפונית של רצועת עזה והייתה לאחד הכוחות הראשונים (בשיתוף פעולה עם כוחות מיוחדים) שעמדו אל מול האיום מתוך הרצועה.
במהלך המבצע השתתפו הכוחות המשולבים של חיל האוויר חיל השריון חיל הרגלים חטיבת עוז חיל המודיעין ועוד.
לאחר תום המבצע הקצר הוענק לגדוד 932 אות הערכה מטעם הרמטכ"ל לאור תרומתו להצלחת המבצע בפעילויות המבצעיות השונות שביצע בגזרתו אל מול כוחות האויב.
גדוד 931 תפס את קו רצועת עזה במהלכו עסק באבטחת יישובי העוטף, חסימת צירים ונוכחות ביישובים.
ביולי 2023 פתח צה"ל במבצע בית וגן במרחב העיר ג'נין, במסגרתו סיירת הנח"ל לקחה חלק משמעותי.
חטיבת הנח"ל לחמה במלחמת חרבות ברזל עוד מיומה הראשון ב-7 באוקטובר 2023. לאחר מכן המשיכה החטיבה להוביל את התמרון הקרקעי ברצועת עזה במלחמת חרבות ברזל, תחת אוגדה 162, ובזמנים מסוימים אף הייתה החטיבה הכוח היחיד של צה"ל שנשאר ברצועה.
עם פרוץ מתקפת הפתע שירתו בעוטף גדוד הסיור של החטיבה ומחלקת המרגמות של גדוד 50, בנוסף על מספר גדודים של חטיבת גולני וגדוד שריון, כשחלק מהחיילים יצאו לחופשת חג שמחת תורה.
לוחמי גדוד 931 נלחמו יחד עם יחידת מגלן בקרב על כפר עזה, ולוחמי סיירת הנח"ל לחמו יחד עם כיתת הכוננות בקרב כרם שלום.
במהלך המתקפה מספר לוחמי סיירת החטיבה לחמו גם בקרב מוצב סופה ביחד עם שייטת 13 וגדוד קרקל.
עם תחילת התמרון הקרקעי, הייתה החטיבה בין הראשונות להיכנס לשטח הרצועה מכיוון צפון, כבר בתחילת נובמבר.
החטיבה השתתפה בקרבות רבים בצפון הרצועה, ואף הובילה אחדים מהם, כמו את קרב ג'באליה שהתחיל מיד לאחר תום הפסקת האש במסגרת עסקת החטופים.
לאחר מכן, מ-21 בינואר ועד 25 באפריל 2024, שהתה החטיבה במסדרון נצרים שצה"ל הקים לצורך ביתור הרצועה, השתתפה ב-5 קרבות אזוריים שבהם צה"ל השתמש במסדרון, וביצעה פעולות הנדסיות במרחב.
בתחילת מאי נכנסה החטיבה לקרב רפיח, ניהלה מספר מבצעים חטיבתיים במרחב ושלטה על ציר פילדלפי לאורך מספר חודשים.
נכון לנובמבר 2024, החטיבה עדיין מובילה את הקרב במרחב רפיח.
ביום הראשון ללחימה, בקרבות בגזרת כרם שלום, איבדה החטיבה רבים ממפקדיה: מפקד החטיבה יהונתן שטיינברג, מפקד סיירת הנח"ל סא"ל יהונתן ("ברנש") צור וסגן מפקד סיירת הנח"ל רס"ן עידו ישראל שני.
בקרב על כרם שלום נפלו לוחמי סיירת נח"ל נוספים.
יאיר צוקרמן התמנה בהמשך המלחמה למפקד החטיבה.
בקרב בסופה נפל מפקד פלוגת העורב, רס"ן רועי צ'אפל.
בקרב שבכפר עזה נפל מפקד הפלוגה הרובאית של גדוד "שחם" 931, רס"ן טל גרושקה.
נכון לינואר 2025 איבדה החטיבה 67 מלוחמיה.
חטיבת הנח"ל הוקמה ביולי 1982 בעקבות הצורך בכוחות סדירים שעלה בזמן מבצע שלום הגליל.
גדוד 50 (בזלת) – גדוד בזלת הוקם ב־1982 כגדוד בזלת 950. באוקטובר 1990 קיבל הגדוד את מספרו של גדוד הנח"ל המוצנח שהשתייך לחטיבת הצנחנים, שהפך לגדוד 101.
גדוד 931 (שחם) – הוקם ב־1976 כגדוד מרחבי של פיקוד הצפון.
גדוד 932 (גרניט) – הוקם ב־1976 כגדוד מרחבי של פיקוד המרכז.
סיירת 934 (טופז) – הוקם ב־2002 על בסיס איחוד היחידות החטיבתיות: צוות הסיור הוקם בשנת 1983, הפלנ"ט ("עורב", פלוגת נ"ט) הוקם בשנת 1991, והפלחה"ן (פלוגת חבלה והנדסה) הוקם ב־1992.
צוות ניוד יחידתי 935 (חרסינה) – צוות נהגים הפועל באמצעות האמרים גנרים ויודע לתמרן בתוואי שטח נרחבים ובתנאים מגוונים.
הצוות הוקם בשנת 2022 וייעודו לשנע את היחידה, בדגש על פלגת גזית המתמחה בתפעול טילי הגיל המצריכה פעילות רכובה, תוך כדי שימוש בטכניקות נהיגה מתורגלות ויכולות ייחודיות.
פלחי"ק נח"ל (ברקת) 7354 – פלוגת הקשר והתקשוב של חטיבת הנח"ל.
בעבר הפלוגה הייתה מורכבת מ-5 מחלקות מקצועיות (אלחוט, שו"ב, כ"ס, וקצ"ק), וממחלקת לוחמים.
וכיום הפלוגה מורכבת מ-4 מחלקות מקצועיות (טכני, קצ"ק, כ"ס, מחשוב)
גדוד 7107 (רז) – גדוד הנדסה קרבית במילואים הכפוף לחטיבת הנח"ל.
הגדוד כפוף לחטיבה משנת 2020.
החטיבה פעלה תחת פיקוד הנח"ל עד שנת 1985, עת הוכפפה לפיקוד המרכז, בהמשך הועברה לעוצבת הפלדה שהייתה כפופה באותה העת לפיקוד המרכז.
ב-26 בינואר 2016 עברה החטיבה תחת פיקוד עוצבת הפלדה, לשרת בפיקוד הדרום.
עם סיום השירות הסדיר בשורות החטיבה, משויכים הלוחמים לחטיבות נח"ל במילואים: חטיבה 6 (חטיבת עציוני), חטיבה 16 (חטיבת ירושלים), חטיבה 228 (חטיבת אלון).
גדוד 50 השייך לחטיבה עודנו שומר על הכינוי "נח"ל מוצנח", מכיוון שעד שנת 1990 השתייך לחטיבת הצנחנים לפני שהועבר לחטיבת הנח"ל.
תחילתו בגדוד נח"ל מוצנח 88 שהיה גדוד סדיר ביחידה 202 (לימים חטיבה 202 ואחר כך חטיבה 35).
החיילים אשר שרתו בגרעיני הנח"ל השונים, נהגו לעבור מההיאחזויות לאימוני חי"ר במסגרת גדוד האימון המתקדם.
את הטירונות עברו החיילים במחנה בית דראס, ומשם עברו לבסיס האימון המתקדם של הנח"ל שהיה במחנה נתן בדרום (בא"פ נח"ל).
החל מנובמבר 1955 שולבו לוחמי הנח"ל בפעולות התגמול של הצנחנים.
באפריל 1956 קיבל את הפיקוד על הגדוד מוטה גור, לימים הרמטכ"ל.
בשנת 1956 שונה שם הגדוד ל"יחידה 88", והיחידה הועברה ממחנה פילון לבסיסה החדש במחנה ביל"ו.
הגדוד השתתף בפעולות התגמול של הצנחנים.
במבצע קדש השתתף בכיבוש כונתילה, תמד ונח'ל בסיני ובקרב המיתלה.
לקראת סיום מבצע קדש, השתתפו שתי פלוגות מהגדוד בצניחה מבצעית בא-טור וכבשו שם את שדה התעופה.
לאחר מבצע קדש שונה שמו של הגדוד לגדוד 50. הגדוד השתתף בין היתר בפיצוץ משטרת קלקיליה, בקרבות רפיח במלחמת ששת הימים, וכן בעשרות מבצעים בתקופת מלחמת ההתשה.
לאחר מלחמת ששת הימים הוקם בסיס הגדוד במחנה בית סאחור על יד בית לחם.
הפעולה הגדולה ביותר בה השתתף הגדוד באותה תקופה הייתה פעולת כראמה.
מאוחר יותר שותף הגדוד במבצע תרנגול 53 בחזית המצרית ובמבצע אביב נעורים בלבנון.
בשנת 1969, במהלך תקופת המרדפים בבקעת הירדן נהרגו מפקד הגדוד, משה פלס, וסגנו דורון מנור, במרדף בנחל בזק.
במלחמת יום הכיפורים שהו חיילי הגדוד במוצבים הקדמיים של הגזרה הדרומית והמזרחית ברמת הגולן, ורבים מחייליו נפגעו בקרבות קשים נגד הצבא הסורי.
הגדוד, בפיקודו של יורם יאיר, התפנה מהחזית הצפונית ולאחר שבוע של התארגנות, הורד לחזית הדרום, שם לחמו חייליו בשטח המצרי הכבוש מול הארמייה המצרית השלישית.
לאחר מלחמת לנון הראשונה הוקם גדוד 950 על בסיס גדודים 7275 ו־7276, שני גדודים זמניים שהוקמו במהלך המלחמה.
בשנת 1990, הוחלט לאחד את גדוד 50 עם גדוד 950 שעסק בבט"ש והורכב מלוחמים ותיקים של הנח"ל שסיימו את פרק המשימה שלהם, בעקבות דחיית פרק המשימה לאחר השלמת מסלול השירות.
יחד הם הפכו לגדוד 50, ולמעשה להעבירו מחטיבת הצנחנים לחטיבת הנח"ל.
בחטיבת הצנחנים הוקם במקביל גדוד 101, שלא על בסיס הנח"ל.
עד שנת 2007, כחלק ממחזור הגיוס של נובמבר התגייסו לגדוד חיילים ממסלול במ"לים (בני משקים לפיקוד), מסלול שירות ייחודי לגדוד זה.
חיילים אלו היו מבני מושבים ומשקים בעלי נתונים גבוהים.
מטרת המסלול הייתה להצמיח ולהכשיר את מפקדי העתיד בחטיבה.
בתחילת מלחמת לבנון השנייה היה גדוד 50 בתעסוקה מבצעית ברכס רמים.
במלחמה, היה הגדוד הראשון שהשתתף בלחימה לאחר חטיפתם של חיילי צה"ל והפגיעה בטנק שנכנס לחלצם.
במהלך משימת החילוץ נהרג חייל הגדוד .
בהמשך לחם הגדוד בכפרים כילא, רב א-ת'לאת'ין, אל-עדייסה, א-טייבה, מיס אל-ג'בל, קנטרה ופרון.
הגדוד מורכב מארבע פלוגות לוחמות:
רשימת מפקדי גדוד 50 בחטיבת הצנחנים
גדוד 931 הוקם ביוני 1976 כגדוד בט"ש בגזרת רכס רמים של פיקוד הצפון, אך היה כפוף מנהלתית לפיקוד הנח"ל.
כבר באימון ההקמה, באזור הרודיון, ספג הגדוד הרוגים מתאונת אימונים ותאונת דרכים.
פעילותו הקרבית הראשונה של הגדוד הייתה ב"מבצע קואופרטיב" בלבנון באוקטובר 1977, בעקבותיו השתתף גם במבצע ליטני.
ב-7 באפריל 1980, התחולל בגזרת הגדוד פיגוע קשה בקיבוץ משגב עם.
בתקופה שלאחר מכן הגדוד צריך היה להוכיח את עצמו, ובקו של שנת 1981 הצליח להחזיר את האמון בו בעקבות חיסולן של שלוש חוליות מחבלים, אחת מהן ניסתה לחדור לשטח ישראל באמצעות כדור פורח (16 באפריל 1981), ללא נפגעים לכוחות צה"ל.
במלחמת לבנון הראשונה משימתו של הגדוד הייתה לטהר יעדי מחבלים באזור "פתחלנד".
במהלך הקרבות נפגע הגדוד קשות ב-10 ביוני 1982, ליד הכפר ליביא.
עקב טעות בזיהוי, הפציצו מטוסי חיל האוויר הישראלי שיירה שכללה כוחות מהגדוד ומחטיבה 943 וגרמו ל-24 הרוגים ולכ-100 פצועים.
הפצצת גדוד 931 הוא אירוע ירי דו-צדדי החמור ביותר בתולדות צה"ל.
למרות זאת המשיך הגדוד בפיקודו של יום טוב סמיה בלחימה.
הגדוד השתתף בקרבות הכניסה לביירות, אך אי שביעות רצון מתפקודו הביאה להחלפת מפקד הגדוד הרצל בוקר שבועות לאחר מינויו.
עם הקמת חטיבת הנח"ל, בסוף שנת 1982, הפך לגדוד סדיר במסגרתה.
עם זאת, המעבר לא היה קל, שכן החטיבה הוקמה תוך כדי מלחמת שלום הגליל, והיה נתק פיזי בין המפקדות.
בשנות ה-80 אירע אירוע חמור בגזרת הגדוד, עת החזיק קו בצפון - אירוע ליל הגלשונים (25 בנובמבר 1987).
על אף שהגדוד עצמו תפקד כראוי באירוע, התוצאות המביכות הכתימו את החטיבה הצעירה ואת הגדוד למשך שנים רבות.
עם פרוץ האינתיפאדה הראשונה ביצע הגדוד, כרוב יחידות צה"ל, פעילות מבצעית ברצועת עזה ובאיו"ש משך חודשים ארוכים.
בשנות ה-90 עסק הגדוד בפעילות שגרתית של קו ואימון וכן אימץ את הסיסמה: "שחם – היתרון האנושי".
בשנים שלאחר מכן אימצה החטיבה את סיסמת הגדוד לעצמה.
באותה התקופה הוקמה בגדוד "פלוגת החוד" – הראשונה בחטיבה ומבין הראשונות בצה"ל.
במהלך השנים הראשונות שימשה הפלוגה לבחינה של מודלים שונים לפלוגה מסוג זה ולבסוף קמו פלוגות דומות בכל גדודי החי"ר בסדיר ובמילואים על פי הדגם שהציגה.
עם פרוץ האינתיפאדה השנייה עסק הגדוד בפעילות רבה למניעת טרור והגנה על היישובים בגזרת איו"ש.
בנובמבר 2000 נקלע כוח של הגדוד לקרב בכפר אל חאדר בגזרת בית לחם.
לאחר רצח השר רחבעם זאבי, הוביל הגדוד עם חטיבת הנחל את הכניסה לבית רימא בגיזרת חלמיש, ממנה יצאו רוצחי השר.
לאחר הפיגוע בחדרה באוקטובר 2001 השתתף הגדוד בכיבוש ראשון של עיר פלסטנית על ידי חטיבת הנחל.
בקרב נכבשה העיר טול כרם.
קרב מפורסם של הגדוד היה הפיגוע בציר המתפללים בחברון בו נהרגו 12 ישראלים, ביניהם 3 לוחמי הגדוד (סגן דני כהן, איגור דרוביצקי ודוד מרכוס).
במלחמת לבנון השנייה לחם הגדוד בין היתר בכפרים א-טייבה, חולא, ולאחר מכן בקרב על הסלוקי בכפר ע'נדוריה.
בקרבות אלה חיסל הגדוד מחבלים רבים מארגון החזבאללה וחשף אמצעי לחימה רבים, אך ספג גם אבדות: שני הרוגים ועשרות פצועים.
מפקד פלוגת החוד של הגדוד עוטר בצל"ש מפקד חטיבה על לחימתו בקרב.
ואילו שניים מחיילי הפלוגה עוטרו לאחר המלחמה, אלון רוטמנש עוטר בעיטור העוז ומיכאל היבנר עוטר בעיטור המופת.
עם פרוץ מבצע צוק איתן הכוח הראשון שנכנס לרצועת עזה היה גדוד 931 בפיקודו של סא"ל שרון אסמן.
בקרבות הקשים בבית חאנון נפלו שלושה מלוחמי גדוד 931.
הגדוד עוטר בצל"ש מפקד אוגדה על לחימתו במבצע.
ולא פחות מחמישה צל"שים הוענקו ללוחמים בגדוד על גבורתם בקרבות, בהם ליוגב אופיר.
ב-7 באוקטובר 2023 עם פרוץ טבח שבעה באוקטובר הוקפצו לוחמי גדוד 931 ללחימה בעוטף.
עם קבלת הידיעות על חדירת מחבלים והאירוע המתפתח בגזרה, חברו הלוחמים לכוחות נוספים בגזרה, ביניהם כוח יחידת מגלן ונלחמו יחד.
בדרכם לזירת הקרב בכפר עזה נהרג רס"ן טל גרושקה מפקד פלוגת הרובאית בהיתקלות עם מחבלים במהלך חילופי אש.
ב-8 בנובמבר 2023 במהלך התמרון הקרקעי נהרג לוחם הגדוד סמ"ר נועם יוסף אבו לאחר קרב חילופי אש בצפון רצועת עזה.
ב-26 בדצמבר 2023 נהרגו רס"ן שי שמריז מ"פ הפלחו"ד וקשרו סרן (במיל') שאולי גרינגליק ממוקש שהטמינו מחבלים, בקרב נפצע קשה מ"מ בפלוגה ועוד 4 נפצעו בדרגות שונות.
אריק מויאל 2017 – 2019 לימים מפקד חטיבת הנח"ל עידו בן ענת 2019 – 2021 שראל סבג 2021 – 2023 לימים מפקד חטיבת עציוני עוז משולם אוגוסט 2023 – דצמבר 2024 מפקד הגדוד במלחמת חרבות ברזל יועד בן יהודה דצמבר 2024 – מפקד הגדוד במלחמת חרבות ברזל
גדוד גרניט (שלא להתבלבל עם גדודי היאחזויות של הנח"ל) הוא גדוד לוחמים, סדיר, בחיל הרגלים אשר פועל בתוך חטיבת הנח"ל תחת פיקודו של צה"ל.
הסלוגן או "המשפט המוביל" שמשמש את לוחמי היחידה הוא – גדוד גרניט חוד החנית – זאת בהתייחסות למיקומם בשורות חטיבת הנח"ל, בחלקם בסמל החטיבתי, ומכיוון שהם מובילי לחימה.
עוד משפט שנטבע על ידי לוחמי היחידה הוא המשפט "מחר מלחמה" כהתייחסות אל מוכנות הגדוד לפעילות מבצעית בכל עת.
קבלה אל שורות הגדוד מותנת בהתגייסות אל חטיבת הנח"ל בתור מלש"ב ולאחר מכן התמיינות אל פלוגת הטירונים של היחידה בשלב טרום הטירונות בבא"ח נחל טוב.
מסלול ההכשרה של לוחם בחטיבת הנח"ל מתחיל בבסיס האימון החטיבתי (בא"ח) בתל ערד.
שם הוא עובר טירונות (הכשרה בסיסית) במשך 4 חודשים (בבסיס נחל-טוב) ולאחר מכן אימון מתקדם שאורכו כארבעה חודשים וחצי (בבסיס נחל-קריות).
במהלך תקופת ההכשרה הלוחמים לומדים כיצד להילחם בשטח פתוח, בשטחים מדבריים בשטחים מיוערים בערים ובכפרים, וכמו כן כיצד לשתף פעולה עם כוחות חיר אחרים ועם חילות אחרים כדוגמת חיל השריון, חיל התותחנים, וחיל האוויר בתרגילים מוסקים.
התרגולות נעשות הן בשטח ובמתקני האימון השונים של החטיבה והן בלשביות מתקדמות (אולמי סימולציות) אשר מדמות מצבי קיצון רבים אשר עשוי להיתקל בהם הלוחם בשדה הקרב כאשר הדגש הוא על זירת מתאר צפוני בהתאם ליעוד המלחמתי של חטיבת הנח"ל שהוא גזרה צפונית.
בסוף מסלול הכשרת לוחמי הנח"ל שאורך כ-8 חודשים (והסמכת רובאי 07 כחלק ממערך חיל הרגלים) זוכים טירוני הפלוגה לענוד על מדיהם את סיכת הגדוד לאחר עלייתם אל הפלוגות המבצעיות.
הגדוד כחלק מהמאמץ ומטרת העל של חטיבת הנח"ל, אם כי פועל בכל הגזרות השונות, מיועד ללוחמה בגבולותייה הצפוניים של המדינה .
חטיבת הנח"ל המודרנית כשלעצמה "הוקמה" לאור לקחי מלחמת לבנון הראשונה, על מנת לסייע לצבא להתמודד וללמוד טוב יותר את אופי הלחימה במתאר צפוני בעקבות לקחים שהופקו מהמערכות השונות אשר ניהל בלבנון.
גדוד 932 הוא הגדוד המעוטר ביותר (נכון ל-2023) מבין כל הגדודים הסדירים של חטיבת הנח"ל.
פלוגת ההכשרה של הגדוד מבוקשת מאוד בשלבי ה"טרום טירונות" בקרב המלש"בים והמתגייסים החדשים (ללא הכללת יוצאי גיבוש יחטיות) של החטיבה בתוך מחזורי הגיוס הקרביים.
גדוד גרניט (932) מורכב משש פלוגות: פלחוד - שנחשבת לפלוגה המובילה בלחימה, מפקדה, רובאית, פלוגת מסייעת פלוגת החשיפת תקיפה ומבצעית.
מחלקת (צוות) הצלפים של הגדוד (נמצאים תחת הפלחוד) זכתה בתארים מרשימים בתחרויות קליעה וצליפה בשנים האחרונות.
הן בפן הבינלאומי והן בפן הכלל צה"לי.
והוכיחה שוב ושוב את יעילותה ויכולותיה.
גדוד גרניט זכה באות הערכה מטעם הרמטכ"ל נוכח פעילותו המבצעית במבצע עלות השחר, בחודש אוגוסט של 2022.
במהלך כל שנות פעילותו נפלו בעת שירותם בגדוד כ-54 חללי צה"ל במערכות ובמבצעים השונים.ב-7 באוקטובר בעקבות טבח שבעה באוקטובר הוקפץ הגדוד מתעסוקה בחברון והתפצל בין הגזרה הצפונית לגזרה הדרומית.
הגדוד לחם ב-7 באוקטובר באזור חטמ"ר דרומית, חיסל מחבלים וחילץ תושבים.
במסגרת מלחמת חרבות ברזל הגדוד נכנס ב-27 באוקטובר לרצועת עזה תחת צק"ח 401 והיה תחתיו לאורך כל הלחימה.
הגדוד פעל בהתחלה רבות בצפון הרצועה, בין היתר בקרבות על ציר החוף, אל-עטאטרה, בית לאהיא, ג'באליה, שאטי, רימאל, דרג'-תופאח, וזייתון.
לאחר מכן נשאר הגדוד בין הכוחות היחידים בעזה בציר נצרים, והוציא משם מבצעים מיוחדים עם שייטת 13 ויחידת שלדג, במיוחד במבצע ניתוח מקומי בבית החולים שיפא, שם לקח הגדוד חלק משמעותי ואיבד שלושה לוחמים.
הגדוד הוביל את כיבוש מעבר רפיח, ולחם רבות בגזרת רפיח בקרבות על שאבורה ותל סולטאן, שם הגדוד חיסל את שרשרת הפיקוד של גדוד תל סולטאן.
הגדוד פשט על בית חאנון לפני הפסקת האש ופגע במחבלים רבים.
בקרב זה נפלו מ"פ וסמ"פ פלוגת החוד.
לאחר 16 חודשי לחימה רצופים בעזה, הגדוד עלה ללחימה ביהודה ושומרון באזור טולכרם.
בנוסף פלוגת החשיפת תקיפה של הגדוד לקחה חלק בלחימה בדרום לבנון וסוריה תחת חטיבה 188, פגעה במחבלים רבים ותפסה שטח.
גדוד 934 הוקם בשנת 2002, כגדוד רביעי בחטיבה והוגדר כגדוד סיור.
הגדוד הוקם מאיחוד הפלוגות החטיבתיות.
אלו כללו את הפלס"ר צור, שהוקם על בסיס צוות סיור, ונוסד בשנת 1983 עקב הצורך בליווי כוחות בתוך לבנון, את הפלנ"ט גזית שהוקם בשנת 1991 כפלוגה מקצועית העוסקת בלוחמה נגד טנקים, ואת הפלחה"ן ספיר שהוקם באוגוסט 1992. בשנת 2004 נוספה לפלוגות אלו פלוגת תצפית וצלפים (פלת"צ).
בעקבות מבצע חומת מגן עוטר הגדוד בצל"ש אלוף ממפקד פיקוד המרכז.
במלחמת לבנון השנייה לחם הגדוד בכפר "פרון" לאחר שהוטס במסוקים לנחל סלוקי.
בספטמבר 2021, ביצע צה"ל שינוי דרסטי בגדוד הסיור של החטיבה ובפלוגותיו.
שם הגדוד שונה מ"גדס"ר הנח"ל" ל"סיירת הנח"ל" וכעת הוא מוגדר כסיירת.
הפלגות מתמחות בפשיטה, סיור, חבלה, לוחמה בשטח בנוי, לחימה בתוואי תת-קרקע, צלפים והפעלת טילים נגד טנקים.
הפלוגות הייעודיות מגדוד הסיור הוסבו לפלגות הנקראות באותן שמות שהיו להן קודם לשינוי:
בתחילת טבח שבעה באוקטובר, שבעקבותיו פרצה מלחמת חרבות ברזל, הייתה סיירת הנח"ל בתעסוקה מבצעית בגזרת דרום עוטף עזה.
בהתקפה, הייתה הסיירת הראשונה שהשתתפה בלחימה בקרב כרם שלום לאחר שמחבלי חמאס תקפו את היישוב, חטפו והרגו אזרחים.
במהלך קרב כרם שלום איבדה הסיירת 17 מלוחמיה בהם המפקד סא"ל יונתן צור ("ברנש") וסגנו רס"ן עידו ישראל שני.
שםתקופת כהונההערות אמיר אבולעפיה 2002 – 2004 המפקד הראשון.
לימים ראש אגף התכנון יורם יפה 2004 – 2005 בנו של סא"ל יוסי יפה.
לימים מפקד מפקדת כוחות אוויר מיוחדים שי אלבז 2005 – 2007 מפקד הגדוד במלחמת לבנון השנייה.
פלגת צור (הפלס"ר) – פלגה א'
פלגת צור (הפלס"ר), פלגת סיור של חטיבת הנח"ל, הסיירת החטיבתית מהווה את הכוח הלוחם האיכותי ביותר של החטיבה ונועדה להוביל את החטיבה כולה.
לפלס"ר התמחויות ייעודיות נוספות, כמו לחימה בטרור, לוחמה תת-קרקעית, ביצוע מארבים חודרים בשטח אויב, לחימה במתארים מיוחדים, קומנדו ועוד.
פלגת ספיר (פלחה"ן נח"ל) – פלגה ב'
פלגת ספיר – פלוגת החבלה וההנדסה (פלחה"ן) של הנח"ל הוקמה, באוגוסט 1992. ייעודה של פלוגת החבלה הוא לסייע לחטיבה בפעילות הנדסית שוטפת כגון סיור ואיתור מוקשים ומטעני חבלה, חבלה במבנים, מיקוש, מעבר מכשולים, פריצה ועוד.
כשהפלחה"ן אינה עוסקת בסיוע הנדסי לחטיבה, היא משמשת כיחידת חיל רגלים מובחרת למשימות התקפיות מורכבות, ופועלת כסיירת חטיבתית לאיסוף מודיעין ותצפיות.
שםתקופת כהונההערותחזקי מלאכי1992יוחאי בן ישי – 1995 סיים את התפקיד בעקבות פציעה קשה בקרביאיר ברקת1995 – 1997מפקד הפלחה"ן באסון המסוקים.
פלגת גזית (עורב נח"ל) – פלגה ג'